Mgr. **Michal Lajcha** (\* 14. apríl 1984, Ilava) je slovenský suspendovaný rímskokatolícky kňaz. Vyslovil sa pre zdobrovolnenie celibátu, ktorý vo svojej knihe nazval „*hnisajúcou ranou*" cirkvi. Je tiež zástancom svätenia ženatých mužov. Dňa 21. septembra 2018 ho banskobystrický biskup Marián Chovanec suspendoval s odôvodenením, že nedovoleným spôsobom opustil pracovné miesto vo farnosti Kľak a veriacim neslúžil denné sväté omše.

Životopis
---------

Po absolvovaní gymnázia vyštudoval Teologický inštitút v Badíne. Za kňaza bol vysvätený v roku 2009. V Banskobystrickej diecéze pôsobí od 1. júla 2009. Od júla 2009 do júna 2010 bol kaplánom v Detve, od júla 2010 do júna 2012 vo farnosti Partizánske – mesto, od júla 2012 do júna 2014 farnosti Prievidza – mesto, od júla 2014 do júna 2015 vo farnosti Žarnovica. Od júla 2015 je farským administrátorom v Kľaku.

Michal Lajcha bol duchovným správcom farností Kľak a Ostrý Grúň. V obci Kľak odhalil v septembri 2018 pamätnú tabuľu Rudolfovi Kluchovi, ktorý počas vojny pomohol zachrániť životy trom stovkám ľudí, mal však tri deti a ženu.

Otázky ohľadne celibátu
-----------------------

Počas kňazskej formácie celibát obhajoval, neskôr sa stal jeho kritikom. V roku 2018 vydal knihu *Tragédia celibátu* 21. septembra 2018 ho banskobystrický biskup Marián Chovanec suspendoval s odôvodenením, že nedovoleným spôsobom opustil pracovné miesto vo farnosti Kľak a veriacim neslúžil denné sväté omše.

Potom, čo bol suspendovaný, plánuje Lajcha registráciu na úrade práce. Časom by sa chcel oženiť. Pre denník Pravda tieto tvrdenia poprel. Lajcha sa po suspendovaní vyjadril, že tresty očakával, zarazili ho však dôvody. Myslí si, že pravými dôvodmi je publikácia o celibáte a vystupovanie v médiách napriek nezískaniu povolenia od biskupa. O chýbajúcich omšiach poznamenal: „*Farnosť som vždy dokázal zabezpečiť, sväté omše odslúžili iní kňazi.*" Priznáva vynechanie stretnutia s biskupom, nemal naň síl.

Dielo
-----

* LAJCHA, Michal. *Tragédia celibátu mŕtva manželka : populárna verzia*. 1. vyd. Kľak : Michal Lajcha, 2018. 164 s. ISBN 978-80-570-0146-1.

Referencie
----------

1. 1 2   *Schematizmus BB diecézy: Mgr. Michal Lajcha* [online]. Biskupstvo Banská Bystrica, [cit. 2018-10-01]. Dostupné online.
2. ↑  LAJCHA Michal In:  *Slovenský športový portál* [online]. Bratislava: Ministerstvo školstva, vedy, výskumu a športu SR, [cit. 2018-10-20]. Dostupné online.
3. 1 2 3   Príbeh mladého kňaza, ktorý hľadal pravdu o celibáte. *dennikn.sk* (Bratislava: N Press), 2018-09-09. Dostupné online [cit. 2018-10-01]. ISSN 1339-844X.
4. 1 2   *Dvojice slovenských kněží nazvala celibát ‚hnisající ranou‘ církve, ta je suspendovala* [online]. Český rozhlas, 2018-09-26, [cit. 2018-09-28]. Dostupné online.
5. ↑   *Slovenský kněz v knize kritizuje celibát, církev ho supendovala* [online]. echo24.cz, 2018-09-23, [cit. 2018-09-28]. Dostupné online.
6. ↑   *Slovenský kněz chtěl, aby byl celibát dobrovolný. Církev ho suspendovala* [online]. novinky.cz, [cit. 2018-09-28]. Dostupné online.
7. 1 2 3  BEŇOVÁ, Zlatica. Kňaz čakal trest, dôvody biskupa ho však zarazili. *pravda.sk* (Bratislava: Perex), 2018-09-24. Dostupné online [cit. 2018-10-01]. ISSN 1336-197X.

Externé odkazy
--------------

* Lajchov blog na sme.sk

Autoritné údaje: * NK ČR: jo20191025067
* VIAF: 5839155191944982440004